b'\n_START_ARTICLE_\nFinasterid\n_START_SECTION_\nBenigna hiperplazija prostate\n_START_PARAGRAPH_\nV odmerku 5 mg dnevno se finasterid uporablja za zdravljenje benignega pove\xc4\x8danja prostate. Za dosego terapevtskega u\xc4\x8dinka je navadno potrebno vsaj \xc5\xa1estmese\xc4\x8dno zdravljenje. Po prekinitvi zdravljenja se terapevtske koristi v 6 do 8 mesecev zopet izni\xc4\x8dijo. Olaj\xc5\xa1a lahko simptome, povezane z benignim pove\xc4\x8danjem prostate, kot so ote\xc5\xbeeno uriniranje, no\xc4\x8dno vstajanje zaradi potrebe po uriniranju, ote\xc5\xbeen za\xc4\x8detek uriniranja in zmanj\xc5\xa1an curek se\xc4\x8da.\n_START_SECTION_\nMo\xc5\xa1ki tip ple\xc5\xa1avosti\n_START_PARAGRAPH_\nFinasterid se uporablja za zdravljenje t. i. mo\xc5\xa1kega tipa ple\xc5\xa1avosti, in sicer v ni\xc5\xbejem odmerku 1 mg na dan. \xc5\xa0est mesecev trajajo\xc4\x8de zdravljanje izbolj\xc5\xa1a ple\xc5\xa1avost za okoli 30\xc2\xa0%, vendar u\xc4\x8dinek traja le v \xc4\x8dasu trajanja zdravljenja..\n_START_SECTION_\nNenamenska uporaba\n_START_PARAGRAPH_\nFinasterid se zaradi svojega antiandrogenega delovanja ob\xc4\x8dasno nenamensko uporablja za hormonsko nadomestno zdravljenje mo\xc5\xa1kih transseksualcev, in sicer v kombinaciji z estrogenskim hormonskim nadomestkom. Vendar je o u\xc4\x8dinkovitosti za ta namen le malo podatkov iz klini\xc4\x8dnih raziskav.\n_START_SECTION_\nKontraindikaije\n_START_PARAGRAPH_\nFinasterid se ne sme uporabljati pri \xc5\xbeenskah, predvsem zaradi tveganja za pojav prirojenih napak ploda. Spada v nose\xc4\x8dnostno kategorijo X.\n_START_SECTION_\nNe\xc5\xbeeleni u\xc4\x8dinki\n_START_PARAGRAPH_\nGlavni ne\xc5\xbeeleni u\xc4\x8dinek njegove uporabe je impotenca, ki se pojavi pri 8,1\xc2\xa0% pacientov v prvem letu._NEWLINE_Finasterid lahko pove\xc4\x8da tveganje za pojav raka prostate oziroma zamaskira njegovo zgodnjo diagnozo, ker zmanj\xc5\xa1uje vrednosti PSA v serumu. Prav tako ni mo\xc5\xbeno izklju\xc4\x8diti tveganja za pojav raka dojke pri mo\xc5\xa1kih, ki uporabljajo finasterid.\n_START_SECTION_\nMehanizem delovanja\n_START_PARAGRAPH_\nFinasterid je zaviralec testosteron-5-alfa reduktaze, zlasti izooblike tipa II.  Z zaviranjem encima 5-alfa reduktaze prepre\xc4\x8duje pretvorbo testosterona v dihidrotestosteron in s tem zni\xc5\xbea serumske vrednosti dihidrotestosterona za 65\xe2\x80\x9375\xc2\xa0%, raven dihidrotestosterona v tkivu prostate (kjer prevladuje izzoblika tipa II) pa celo za 85\xe2\x80\x9390\xc2\xa0%. Finasterid zavira izzoobliko tipa II 100-krat mo\xc4\x8dneje kot izoobliko tipa I. Poleg tega zavira tudi 5-beta reduktazo, prav tako izoobliko II, vendar pa to naj ne bi imelo vpliva na presnovo mo\xc5\xa1ki spolni hormon|mo\xc5\xa1kih spolnih hormonov._NEWLINE_Zni\xc5\xbeanje ravni dihidrotestosteroa v prostati obla\xc5\xbei pove\xc4\x8danje prostate in zmanj\xc5\xa1a tveganje za razvoj raka prostate. Zni\xc5\xbeanje koncentracije dihidrotestosterona v lasi\xc5\xa1\xc4\x8du zavira izpadanje las.'